Uredba Komisije (ES) št. 134/98

z dne 20. januarja 1998

o dopolnitvi Priloge k Uredbi (ES) št. 1107/96 o registraciji geografskih označb in geografskega porekla po postopku iz člena 17 Uredbe Sveta (EGS) št. 2081/92

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb geografskega porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 17(2) Uredbe,

ker so bili za nekatere označbe, ki so jih države članice predložile v skladu s členom 17 Uredbe (EGS) št. 2081/92, zahtevani dodatni podatki, da bi se zagotovila skladnost teh označb s členoma 2 in 4 navedene uredbe; ker se je s preverjanjem teh dodatnih podatkov izkazalo, da so označbe skladne z navedenima členoma; ker jih je zato treba registrirati in dodati v Prilogo k Uredbi Komisije (ES) št. 1107/96 [3], kakor je bila nazadnje spremenjena z Uredbo (ES) št. 2325/97 [4];

ker po pristopu treh novih držav članic z datumom njihovega pristopa začne teči šestmesečni rok iz člena 17 Uredbe (EGS) št. 2081/92; ker so nekatere označbe, ki so jih predložile te države članice, skladne s členoma 2 in 4 te uredbe in jih je zato treba registrirati;

ker so ukrepi, predvideni s to uredbo, v skladu z mnenjem Regulativnega odbora za geografske označbe in označbe porekla,

SPREJELA NASLEDNJO UREDBO:

Člen 1

Označbe v Prilogi k tej uredbi se dodajo Prilogi k Uredbi (ES) št. 1107/96.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. januarja 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL L 148, 21.6.1996, str. 1.

[4] UL L 322, 25.11.1997, str. 33.

--------------------------------------------------

PRILOGA

PROIZVODI, NAMENJENI ZA PREHRANO LJUDI, NAVEDENI V PRILOGI II K POGODBI O EVROPSKI SKUPNOSTI

Sveže meso (in drobovina)

NEMČIJA

- Diepholzer Moorschnucke (ZOP)

- Lüneburger Heidschnucke (ZOP)

ITALIJA

- Vitellone bianco dell'Appennino Centrale (ZGO)

Mesni proizvodi

ITALIJA

- Soppressata di Calabria (ZOP)

- Capocollo di Calabria (ZOP)

- Salsiccia di Calabria (ZOP)

- Pancetta di Calabria (ZOP)

Siri

ZDRUŽENO KRALJESTVO

- Teviotdale cheese (ZGO)

Olja in masti

Olivno olje

GRČIJA

- Σητεία Λασιθίου Κρήτης (Sitia-Lasithi-Crete) (ZOP) [1]

- Αποκορώνας Χανίων Κρήτης (Apokoronas-Chania-Crete) (ZOP) [2]

Sadje, zelenjava in žito

ITALIJA

- Pera mantovana (ZGO)

- Pera dell'Emilia Romagna (ZGO)

- Pesca e nettarina di Romagna (ZGO)

Namizne olive

- Nocellara del Belice (ZOP)

GRČIJA:

- Ροδάκινα Νάουσας (Rodakina de Naoussa) (ZOP)

- Φασόλια γίγαντες ελέφαντες Κάτω Νευροκοπίου (Fassolia Gigantes Elefantes de Kato Nevrokopi) (ZGO)

- Φασόλια κοινά μεσόσπερμα Κάτω Νευροκοπίου (Fassolia koina Mesosperma de Kato Nevrokopi) (ZGO)

[1] Ne zahteva se zaščita za ime "Λασιθίου Κρήτης" (Lasithi-Crete).

[2] Ne zahteva se zaščita za ime "Χανίων Κρήτης" (Cania-Crete).

--------------------------------------------------